UMI พุ่ง 20% แรงในรอบ 5 เดือน คาดเก็งกำไรหลังแจ้งงบฯ Q3 สดใส
UMI พุ่ง 20% แรงในรอบ 5 เดือน คาดเก็งกำไรหลังแจ้งงบฯ Q3 สดใส
10 พ.ย. 2559

ผู้สื่อข่าวรายงานว่า บริษัท สหโมเสคอุตสาหกรรม จำกัด (มหาชน) หรือ UMI ณ เวลา 12.11 น. อยู่ที่ระดับ 3.46 บาท บวก 0.58 บาท หรือ 20.14%ด้วยมูลค่าซื้อขาย 87.97 ล้านบาท ราคาหุ้นปรับตัวขึ้นแรงในรอบ 5 เดือน โดยเทียบราคาหุ้นเคยขึ้นไปทดสอบระดับ 3.46 บาท เมื่อวันที่ 10 มิ.ย. 59     

บริษัทรายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 33.06 ล้านบาท  หรือมีกำไรสุทธิ 0.04 บาทต่อหุ้น เพิ่มขึ้น 726% จากช่วงเดียวกันของปีก่อนที่มีกำไรสุทธิ 4.00 ล้านบาท หรือมีกำไรสุทธิ 0.005 บาทต่อหุ้นเนื่องจาก บริษัทมีค่าใช้จ่ายและต้นทุนการดำเนินงานลดลง
ส่วนผลการดำเนินงานช่วง 9 เดือนแรกมีกำไรสุทธิ 128.48 ล้านบาท หรือ 0.154 บาทต่อหุ้น เพิ่มขึ้น 1171%  จากช่วงเดียวกันของปีก่อนที่มีกำไรสุทธิ 12.00 ล้านบาท หรือ 0.014 บาทต่อหุ้น